31 



Februar; men en Tælling viser dog, at den store Mængde som 

 Regel 'først kommer omkring Midten af Marts. At dette sidste 

 Tidspunkt er det almindelige, derfor kunde maaske den Om- 

 stændighed tale, at det eneste Aar, hvor der ingen Stære var 

 her om Vinteren, nemlig sidste Vinter (1918—19), saas den før- 

 ste Stær 5 Marts. Omstrejfende, overvintrende Stære kunde jo 

 ogsaa tænkes at simulere ankommende Stære, naar de i Februar 

 pludselig viste sig paa et nyt Sted, ligesom det jo heller ikke 

 er udelukket, at Stære kunde vedblive at komme nordfra længe 

 efter det egentlige Efteraarstræks Ophør, f. Eks. ved streng Kul- 

 des Indtræden foretrække at rejse længere sydpaa. Med andre 

 Ord: det sydgaaende Træks Efternølere kunde vel nok tænkes 

 at komme saa sent, at de næsten kunde mødes med det nord- 

 gaaende Foraarstræks Forløbere eller simulere saadanne. 



Hvorom alting er, Stærenes Antal forøges tydeligt omkring 

 Midten af Marts, men nye bliver vistnok ved at ankomme 

 gjennem sidste Halvdel af denne Maaned og maaske ogsaa i 

 Begyndelsen af April. Paa dette Tidspunkt ses i alt P'ald flere 

 her i Anlæget og Botanisk Have end i Marts. Dette kunde 

 maaske dog ogsaa forklares derved, at Stærene, som vælger Yng- 

 leplads rundt i Byen, om Dagen søger til Anlægene for at finde 

 deres Føde. Naar først Rugningen begynder i Slutningen af 

 April, ser man atter lidt mindre til Stæren. Til Gjengjæld for- 

 øges Antallet betydeligt omkring 1 Juni, men kun forbigaaende, 

 paa Grund af, at Ungerne tlyver ud: men allerede inden Mid- 

 ten af Juni er Antallet atter betydelig formindsket. Forældrene 

 har tilligemed Ungerne forladt Byen og træffes nu i Omegnens 

 Haver eller paa Strandengene (paa Amager og Saltholm); selv 

 i Juli og August ses dog jævnlig enkelte Stære her i An- 

 læget og i Botanisk Have, men først hen i September forøges 

 Antallet betydeligt og tiltager yderligere i Begyndelsen af Okto- 

 ber til henimod Midten af denne Maaned, da som godt som 

 alle — og ofte ganske pludseligt — paa engang forsvinder. Paa 

 dette Tidspunkt har jeg flere Gange set 100 eller 150 Stære 

 samlede i Østre Anlæg eller Botanisk Have; men langt større 

 er dog de Flokke, der om Eftermiddagen ses flyve over disse 

 Steder i vestlig — nordvestlig Retning for at naa deres Soveste- 

 der. Der ses baade smaa Flokke og Flokke paa flere Hundrede 

 Individer, undertiden ogsaa saa store, at man maa regne med 

 Tusinde eller tiere. Saadanne Flokke kan ses allerede om For- 



